Source: http://www.csmoradea.ro/csm-oradea-patrunde-in-cea-de-a-3-a-finala-de-cupa-romaniei-din-istorie/
Timestamp: 2018-03-24 17:49:40+00:00

Document:
www.csmoradea.ro | CSM Oradea pătrunde în cea de-a 3-a finală de Cupa României din istorie
CSM Oradea va disputa cea de-a 3-a finală de Cupa României din istorie. Roș-albaștrii au pătruns în ultimul act al competiției desfășurate la Sepsi Arena din Sfântu Gheorghe, în ediția 2017/18 a întrecerii direct eliminatorii din sportul cu mingea la coș în România.
Formația de pe Crișul Repede a mai disputat două finale sub comanda lui Cristian Achim. Este vorba despre edițiile 2014 și 2016. Acestea s-au încheiat sub formă de Final 4, astfel încât Oradea joacă prima finală sub forma unui Final 8. Este a 2-a ediție care se desfășoară în acest format.
În sezonul 2013/14, CSM Oradea a fost învinsă de Energia Târgu Jiu în finala desfășurată la Sala Olimpia din Ploiești. Doi ani mai târziu, Leii Roșii au cedat pe teren propriu, în prezența a peste 2.000 de oameni la o Arena Antonio Alexe suprapopulată, în confruntarea cu U-BT Cluj-Napoca.
De notat că va fi cel de-al 6-lea meci în care CSM CSU Oradea joacă cu trofeul pe masă. Pe lângă cele două finale de Cupa României s-au mai consemna două finale de Liga Națională. Este vorba despre finalele edițiilor 2013/14 și 2015/16. Cea din urmă s-a încheia cu triumful orădenilor. În fine, CSM-ul a disputat SuperCupa României 2016.
Reamintim că CSM Oradea se află la cel de-al 13-lea sezon în prim planul baschetului masculin românesc. Echipa a luat ființă în anul 2003, la primele două sezoane evoluând sub altă denumire în cel de-al 2-lea eșalon al țării.
tags: baschet csm oradea cupa romaniei finala oradea

References: CSM 

CSM 
 CSM 
 CSM 
 CSM 
 csm